Framundan eru spennandi tímar í kvennaboltanum á Akureyri og ég er þakklátur stjórn Þórs / KA fyrir tækifæri til að takast á við þetta verkefni og stýra því ásamt því góða fólki sem er til staðar innan klúbbsins , ” segir Andri Hjörvar í samtali við thorsport.is . Nói Björnsson , formaður stjórnar Þórs / KA , segir ánægjulegt að geta ráðið mann innan starfsins hjá Þór / KA sem þekkir vel til liðsins og hafi sýnt og sannað á undanförnum árum að hann eigi þetta tækifæri skilið og sé spennandi kostur fyrir liðið .